Diari Oficial de la Generalitat Valenciana


Sumari del DOGV 5336, del 31-08-2006 (2006/9608)

Informació pública de la concessió de subvenció per a ajuda escolar per a ensenyança obligatòria, curs 2006-2007.
-----------------------------------------------------------------------------------------------------------------

### Dades del document

Número de DOGV
:   5336

Data del DOGV
:   31-08-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/9608


Organisme emissor
:   Ajuntament de Chiva

Tipus de document
:   Anunci

Informació pública de la concessió de subvenció per a ajuda escolar per a ensenyança obligatòria, curs 2006-2007. [2006/M9608]  
En data de 29 de juny de 2006, l'Alcaldia Presidència de l'Ajuntament de Chiva va dictar la Resolució d'Alcaldia número 1.564/06 la part dispositiva de la qual indica el següent:  
Primer. Concedir a cada alumne empadronat al municipi de Chiva fins al dia 30 de juny de 2006 que cursen estudis en Educació Primària o en Educació Secundària Obligatòria una ajuda econòmica de quantia de 90 euros per als d'Educació Primària i una ajuda econòmica de quantia de 175 euros per als d'Educació Secundària, en concepte de llibres de text i/o materials curriculars del curs escolar 2006/2007.  
Segon. La partida pressupostària destinada en el pressupost de l'Ajuntament de Chiva de 2005, prorrogat per a 2006 a la subvenció dels llibres de text i/o material curricular és la número 21995359 i el crèdit màxim disponible és de 200.099,73 euros.  
Tercer. Per a accedir a la subvenció serà necessari que l'alumne estiga empadronat al municipi de Chiva amb anterioritat al 30 de juny de 2006 i que estiga matriculat en algun dels nivells d'Educació Primària o Educació Secundària Obligatòria.  
Quart. La sol·licitud de la subvenció haurà d'anar firmada pel pare, mare o tutor de l'alumne i el termini màxim de presentació de sol·licituds serà el dia 30 de setembre de 2006.  
Cinqué. Cada sol·licitud anirà acompanyada d'una declaració jurada de la no percepció de subvencions d'un altre organisme públic destinades per al mateix fi. A més, els alumnes no matriculats en col·legis públics del municipi hauran de presentar acreditació de matrícula i/o escolarització on s'indique el centre i el curs a realitzar durant el 2006/2007.  
Sisé. L'òrgan competent per a instruir i resoldre el procediment serà la Junta de Govern Local fixant el termini màxim de resolució el dia 10 d'octubre de 2006.  
Seté. La publicitat de la convocatòria i de les subvencions concedides, es realitzarà per mitjà d'edictes al tauler d'anuncis de l'Ajuntament i en el Diari Oficial de la Generalitat.  
Huité. L'ajuda econòmica es farà efectiva a cada escolar que complisca els requisits indicats en l'apartat tercer per mitjà d'un val de descompte canviable en les llibreries papereries del municipi de Chiva i en les AMPAS dels col·legis públics del municipi de Chiva, que distribuïsquen els llibres de text, i el termini màxim per a canviar-lo serà el dia 31 d'octubre de 2006. En cap cas serà canviable el val de descompte per diners en efectiu.  
Nové. Autoritzar la despesa a càrrec de la línia de crèdit número 00828469 de pressupost de l'exercici 2005 prorrogat per a 2006, per una quantia màxima de 200.099,73 euros.  
Deu. Les llibreries papereries i les empreses que subministren els llibres a les AMPAS facturaran a càrrec de l'Ajuntament els vals de descompte corresponents a la venda dels llibres de text i material curricular, i se'ls lliurarà el pagament en el termini d'un mes des de la recepció en la Intervenció Municipal de la factura acompanyada dels vals de descompte dels escolars, de forma completament justificada i indicant que s'ha destinat al fi previst.  
Onze. Comuniqueu-ho a les AMPAS dels centres escolars, i a les llibreries papereries del municipi, i traslladeu-ho a Intervenció i a la Regidoria d'Educació, als efectes procedents.  
Dotze. Si s'acredita per part d'algun centre escolar, l'existència d'alumnes amb problemes d'absentisme escolar, que han sigut beneficiaris de l'ajuda escolar, l'Ajuntament podrà exigir la devolució de l'import del xec.  
Chiva, 29 de juny de 2006.. L'alcalde: José Manuel Haro Gil.